Toronto Maple Leafs

Toronto Maple Leafs, oficiálne Toronto Maple Leafs Hockey Club, je kanadský profesionálny hokejový klub sídliaci v Toronte, hlavnom meste provincie Ontário. Maple Leafs súťažia v NHL a sú súčasťou Atlantickej divízie vo Východnej konferencii.

Klub bol založený v roku 1917 pod názvom Toronto Arenas pre prvú sezónu NHL a o dva roky neskôr bol premenovaný na Toronto St. Patricks. Conn Smythe po kúpe klubu v roku 1927 premenoval klub na Maple Leafs. Tím hral pvých 14 sezón domáce zápasy v Mutual Street Arene a v roku 1931 sa presťahoval do Maple Leaf Gardens. Od februára 1999 hrajú v Scotiabank Arene, ktorá bola predtým známa ako Air Canada Centre.

Toronto vyhralo viac Stanleyho pohárov a odohralo viac sezón v NHL ako ktorýkoľvek iný tím okrem Montreal Canadiens. Klub mal dve uznávané dynastie, ktoré trvali od sezóny 1946/47 do 1950/51 a od 1961/62 do 1966/67, počas ktorých Leafs získali spolu osem z jedenástich Stanleyho pohárov. Po týchto úspechoch nasledovalo dlhé obdobie bez titulu, ktoré je s 57 sezónami najdlhšie v histórii ligy. Maple Leafs majú dlhodobú rivalitu s Boston Bruins, Buffalo Sabres, Detroit Red Wings, Ottawa Senators a najmä s Montreal Canadiens. Ich farmárskym tímom v AHL je Toronto Marlies.

 Súčasný káder 
Stav k sezóne 2025/26.
 # Národnosť Hráč Pozícia 79 Kanada Samuel Blais LW 53 Kanada Easton Cowan C 11 Kanada Max Domi C 81 USA Dakota Joshua LW 95 Švédsko  Oliver Ekman Larsson  D 22 USA Jake McCabe D 30 USA Cayden Primeau G 08 Kanada Christopher Tanev D 19 Švédsko  Calle Järnkrok RW 41 USA Anthony Stolarz G 23 USA Matthew Knies LW 24 Kanada Scott Laughton LW 34 USA Auston Matthews (C) C 18 Kanada Steven Lorentz LW 63 Fínsko Mattias Maccelli RW 25 USA Brandon Carlo D 88 Švédsko  William Nylander RW 44 Kanada  Morgan Rielly (A) D 89 USA Nick Robertson LW 60 USA Joseph Woll G 74 Kanada  Bobby McMann C 02 Kanada  Simon Benoît D55Kanada Nicolas RoyRW 91 Kanada  John Tavares (A) C

 Referencie 

 Pozri aj 
 Káder Toronto Maple Leafs v sezóne 2005/06

 Iné projekty 

 Externé odkazy 
 Oficiálna stránka Toronto Maple Leafs


Kategória:Hokejové kluby NHL
Kategória:Šport v Toronte